# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 16/2018

# zo zasadnutia Vedenia STU zo dňa 12.09.2018

**PRÍTOMNÍ: podľa prezenčnej listiny**

**PROGRAM:**

1. Kontrola úloh

2. Správa o činnosti a hospodárení ICV za rok 2017/2018

3. Návrh Dodatku číslo 1 k Príkazu rektora číslo 2/2014 – PR Réžia podnikateľskej činnosti vykonávanej na Rektoráte STU, centrálne

 financovaných súčastiach STU a vybraných účelových zariadeniach STU

4. Aktualizácia údajov zapísaných na živnostenskom oprávnení Slovenskej technickej univerzity v Bratislave

5. Prevádzkovanie transformátorových staníc STU v Bratislave

6. Návrh na odsúhlasenie nájomných zmlúv a dodatkov k nájomným zmluvám

7. Návrh na zahraničné pracovné cesty

8. Rôzne
A. Vymenovanie komisie na posudzovanie DSV projektov
B. Aktuálny stav prípravy projektov DSV - ústna informácia

**K BODU 1: Kontrola úloh**

Materiál uviedol rektor.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **11.5D/2018-V** | Vedenie STU ukladá v zmysle odporúčaní Analýzy stavu ochrany osobných údajov na STU pri ich spracúvaní, prenose a uchovávaní **prehodnotiť rozsah a účel spracovania** **osobných údajov**, poskytovania sprostredkovateľom a ich zverejňovania a archivácie. | 17.8.2018súvisí so zverejnením novely zákona | Zodpovedná osoba, prorektor Čičák, riaditeľ CVT STU | 2 | splnená |
| **14.2A/2018-V** | Vedenie STU ukladá prehodnotiť účely v existujúcich databázach. | 17.8.2018 | Zodpovedná osoba, prorektor Čičák, riaditeľ CVT STU |  | splnená |
| **14.2B/2018-V** | Vedenie STU ukladá upraviť evidenčné listy informačných systémov. | 17.8.2018 | Zodpovedná osoba, prorektor Čičák, riaditeľ CVT STU |  | splnená |
| **14.2C/2018-V** | Vedenie STU ukladá pripraviť portály s automatizovaným vybavovaním žiadostí aktuálnych dotknutých osôb v AIS a MAGION. | 17.8.2018 | Zodpovedná osoba, prorektor Čičák, riaditeľ CVT STU |  | splnená |
| **14.2D/2018-V** | Vedenie STU ukladá pripraviť „Prevádzkovú a bezpečnostnú smernicu“ a „Smernicu pre ochranu osobných údajov“. | 30.9.2018 | Zodpovedná osoba, prorektor Čičák, riaditeľ CVT STU | 1 | predĺžená |

**UZNESENIE: 16.1/2018-V**

Vedenie STU berie na vedomie stav a pokrok v plnení úloh č. 11.5D/2018-V a 14.2A-D/2018-V. Ďalšia informácia k problematike bude predložená koncom októbra.

**K BODU 2: Správa o činnosti a hospodárení ICV za rok 2017/2018**

Materiál uviedol prorektor Stanko. Prizvaná: Mgr. Remenárová.

Riaditeľka ICV STU informovala o činnosti pracoviska za akademický rok 2017/2018. Krátka diskusia sa viedla k hospodáreniu

jednotlivých pracovísk v rámci inštitútu a možnostiam ich financovania. Rektor a prorektor Stanko poďakovali pani riaditeľke za

predložené informácie a úspešné vedenie inštitútu. Rektor konštatoval stabilizáciu jazykového centra a posun v kvalite aj kvantite

ponúkaných služieb. Zároveň navrhol pouvažovať nad vytvorením loga, ktoré by pracovisko prezentovalo navonok.

**UZNESENIE: 16.2/2018-V**

Vedenie STU berie na vedomie Správu o činnosti a hospodárení ICV za rok 2017/2018.

**K BODU 3: Návrh Dodatku číslo 1 k Príkazu rektora číslo 2/2014 – PR Réžia podnikateľskej činnosti vykonávanej na Rektoráte STU, centrálne financovaných súčastiach STU a vybraných účelových zariadeniach STU**

Materiál uviedol kvestor ako úpravu výšky réžie podnikateľskej činnosti pre ICV STU. Prizvaný: JUDr. Michalička.

Diskusia sa viedla k percentuálnej výške réžii podnikateľskej činnosti. Rektor upozornil na nutnosť systémového prístupu z hľadiska všetkých súčastí, nielen vybraných. V nadväznosti na uvedené rektor informoval, že sa pokúsi navrhnúť iné riešenie a odporučil vrátiť sa k materiálu opäť o týždeň. Príkaz rektora by mal nadobudnúť účinnosť 1.10.2018.

**UZNESENIE: 16.3/2018-V**

Vedenie STU prerokovalo návrh Dodatku číslo 1 k Príkazu rektora číslo 2/2014 – PR Réžia podnikateľskej činnosti vykonávanej na

Rektoráte STU, centrálne financovaných súčastiach STU a vybraných účelových zariadeniach STU s pripomienkami. Po zapracovaní

pripomienok odporúča prerokovať materiál opätovne na zasadnutí Vedenia STU dňa 19.9.2018.

**K BODU 4: Aktualizácia údajov zapísaných na živnostenskom oprávnení Slovenskej technickej univerzity v Bratislave**

Materiál uviedol kvestor. Prizvaný: JUDr. Michalička.

Ide o postup v zmysle článku 4 bod 3 vnútorného predpisu STU číslo 9/2013 Pravidlá pre vykonávanie podnikateľskej činnosti na STU s cieľom rozšírenia predmetu podnikania, doplnenia prevádzkarní a aktualizácie zapísaných údajov.

**UZNESENIE: 16.4/2018-V**

Vedenie STU schvaľuje aktualizáciu údajov zapísaných na živnostenskom oprávnení STU.

**K BODU 5: Prevádzkovanie transformátorových staníc STU v Bratislave**

Materiál uviedol kvestor. Prizvaná: Ing. Šipekiová.

Ide o nutnosť zabezpečenia prevádzkovania transformátorových staníc v majetku STU. Zabezpečenie komplexných služieb, ako

preventívnej údržby, dodržiavanie bezpečnostných predpisov, odborných prehliadok a skúšok a pohotovostnej služby.

**UZNESENIE: 16.5/2018-V**

Vedenie STU súhlasí s dodávateľským zabezpečením prevádzky transformátorových staníc vo vlastníctve STU.

**K BODU 6: Návrh na odsúhlasenie NZ a dodatkov k NZ**

Materiál uviedol kvestor.

**UZNESENIE: 16.6/2018-V**

Vedenie STU prerokovalo žiadosti FCHPT, ÚZ ŠDaJ a UTI o nájom nehnuteľného majetku STU uvedeného v bodoch 8 až 10 tohto materiálu s pripomienkou.

Pripomienka:

Vedenie STU súhlasí s uzavretím zmlúv v bodoch 8 až 10, avšak nie formou nájomnej zmluvy.

Vedenie STU odporúča rektorovi žiadosti uvedené v bodoch 1 až 7 tohto materiálu v zmysle článku 3 bod 3 smernice rektora číslo 9/0213-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **SANOSIL SK s.r.o.**, Holekova 1, 811 04 Bratislavanájomca je zapísaný v OR OS Bratislava I, oddiel: Sro, vložka č.: 80907/B |
|  | Predmet nájmu: | dočasne nepotrebný majetok; nebytový priestor v objekte fakulty FCHPT na Radlinského 9 v BA, nachádzajúci sa v suteréne novej budovy, pozostávajúci zo skladu č. S-134 o výmere 12m2, sklad č. S-149 o výmere 22m2, laboratórium S-136 o výmere 40m2, pomerná časť spoločných priestorov o výmere 14,43m2,predmet nájmu**: 88,43m2**.  |
|  | Účel nájmu: | vykonávanie podnikateľskej činnosti |
|  | Doba nájmu: | 01.11.2018 – 30.11.2022 |
|  | Nájomné:  | skladové priestory (34m2) – 20,00 €/m2/rok, t. j. 680,00 €/rok,laboratórny priestor (40m2) – 50,00 €/m2/rok, t. j. 2 000,00 €/rok,spoločné priestory (14,43m2) – 15,00 €/m2/rok, t. j. 216,45 €/rok,štvrťročná výška nájomného je 724,11 €,nájomné spolu ročne: **2 896,45 €/rok**.nájomné je v súlade so smernicou |
|  | Náklady za služby a energie: | zálohovo fakturované do 15. dňa 1. mesiaca daného štvrťroka. Výška zálohových platieb bude vypočítaná ako aritmetický priemer z platieb za uplynulý kalendárny rok. Po uplynutí štvrťroka vyhotoví prenajímateľ zúčtovaciu faktúru. Prípadný preplatok bude vrátený nájomcovi formou zápočtu. |
|  | Predkladá: | dekan FCHPT STU |

|  |  |  |
| --- | --- | --- |
| **2.** | **Nájomca:** | **Axxence Slovakia s.r.o.,** Mickiewiczova 9, 811 07 Bratislavanájomca je zapísaný v OR OS Bratislava I, oddiel Sro., vložka č.: 8392/B |
|  | Predmet nájmu: | dočasne nepotrebný majetok; nebytový priestor v objekte fakulty FCHPT na Radlinského 9 v BA, nachádzajúci sa na prízemí novej budovy, pozostávajúci z kancelárie č. P-95 o výmere 16,60m2 a pomernej časti spoločných priestorov o výmere 3,24m2,predmet nájmu: **19,84m2**.  |
|  | Účel nájmu: | vykonávanie podnikateľskej činnosti |
|  | Doba nájmu: | 01.11.2018 – 31.12.2021 |
|  | Nájomné:  | kancelária (16,60m2) – 80,00 €/m2/rok, t. j. 1 328,00 €/rok,spoločné priestory (3,24m2) – 15,00 €/m2/rok, t. j. 48,60 €/rok,štvrťročná výška nájomného je 344,15 €,nájomné spolu ročne: **1 376,60 €/rok**.nájomné je v súlade so smernicou1 |
|  | Náklady za služby a energie: | zálohovo fakturované do 15. dňa 1. mesiaca daného štvrťroka. Výška zálohových platieb bude vypočítaná ako aritmetický priemer z platieb za uplynulý kalendárny rok. Po uplynutí štvrťrokavyhotoví prenajímateľ zúčtovaciu faktúru. Prípadný preplatok bude vrátený nájomcoviformou zápočtu. |
|  | Predkladá: | dekan FCHPT STU |

|  |  |  |
| --- | --- | --- |
| **3.** | **Nájomca:** | **Pálenica Jelšovce s.r.o.**, Jelšovce 240, 951 43nájomca je zapísaný v OR OS Nitra, oddiel: Sro, vložka č.: 19859/N |
|  | Predmet nájmu: | dočasne nepotrebný majetok; nebytový priestor v objekte fakulty FCHPT na Radlinského 9 v BA, nachádzajúci sa na 2.poschodí starej budovy, pozostávajúci z laboratórneho priestoru č. 222 o výmere 10,00m2 a pomernej časti spoločných priestorov o výmere 1,95m2,predmet nájmu: **11,95m2**. |
|  | Účel nájmu: | vykonávanie podnikateľskej činnosti |
|  | Doba nájmu: | 01.11.2018 – 30.11.2019 |
|  | Nájomné:  | laboratórny priestor (10,00m2) - 50,00 €/m2/rok, t. j. 500,00 €/rok,spoločné priestory (1,95m2) –15,00 €/m2/rok, t. j. 29,25 €/rok,štvrťročná výška nájomného je 132,31 €,nájomné spolu ročne: **529,25 €/rok**.nájomné je v súlade so smernicou1 |
|  | Náklady za služby a energie: | zálohovo fakturované do 15. dňa 1. mesiaca daného štvrťroka. Výška zálohových platieb bude vypočítaná ako aritmetický priemer z platieb za uplynulý kalendárny rok. Po uplynutí štvrťrokavyhotoví prenajímateľ zúčtovaciu faktúru. Prípadný preplatok bude vrátený nájomcoviformou zápočtu. |
|  | Predkladá: | dekan FCHPT STU |

|  |  |  |
| --- | --- | --- |
| **4.** | **Nájomca:** | **IMPERGAM, s.r.o.,** Pionierska 15, 831 02 Bratislavanájomca je zapísaný v OR OS Bratislava I, oddiel Sro., vložka č.: 66016/B |
|  | Predmet nájmu: | **dodatkom č. 2** k zmluve o nájme nebytových priestorov a hnuteľných vecí sa **predlžuje predmet nájmu**; dočasne nepotrebný majetok – nebytový priestor miestnosť č. 350 spolu s pomernou časťou spoločných priestorov (chodba, WC, kuchynka a pod.) a hnuteľné veci nachádzajúce sa v predmetnom NP na 3. poschodí budovy UTI na Pionierskej 15, Bratislava spolu o výmere 14,90m2 predmet nájmu spolu: **14,90m2.** |
|  | Účel nájmu: | kancelársky priestor |
|  | Doba nájmu: | 01.11.2018 – 31.10.2019 |
|  | Nájomné:  | miestnosť č. 350 – 69,24€/mesačne do 15. dňa príslušného kalendárneho mesiaca za daný mesiac. Nájomné za hnuteľné veci zaplatí nájomca vždy do 15. dňa príslušného mesiaca vo výške 36,30 €/mesačne spolu s úhradou sa služby vo výške 55,88 €/mesačne, t. j. **161,42 €/mesiac**,nájomné je v súlade so smernicou1 - čl. 5, bod 2 a v súlade s platným cenníkom UTI STU. |
|  | Náklady za služby a energie: | elektrina, teplo, TÚV a SÚV, OLO – 55,88 € mesačne a sú súčasťou mesačného nájomného |
|  | Predkladá: | vedúca UTI STU |

|  |  |  |
| --- | --- | --- |
| **5.** | **Nájomca:** | **TECH-CONSTRUCT, s.r.o.,** Smuha 339/61, 908 77 Borský Mikulášnájomca je zapísaný v OR OS Trnava, oddiel Sro., vložka č.: 26458/T |
|  | Predmet nájmu: | **dodatkom č. 2** k zmluve o nájme nebytových priestorov a hnuteľných vecí sa **predlžuje predmet nájmu**; dočasne nepotrebný majetok – nebytový priestor miestnosť č. 319 nachádzajúca sa na 3. poschodí budovy UTI na Pionierskej 15, Bratislava spolu o výmere 31,10m2 a hnuteľné veci nachádzajúce sa v predmetnom NP spolu s pomernou časťou spoločných priestorov (chodba, WC, kuchynka a pod.),predmet nájmu spolu: **31,10m2.** |
|  | Účel nájmu: | kancelársky priestor |
|  | Doba nájmu: | 01.12.2018 – 30.11.2019 |
|  | Nájomné:  | miestnosť č. 319 – 160,13€/mesačne do 15. dňa príslušného kalendárneho mesiaca za daný mesiac. Nájomné za hnuteľné veci zaplatí nájomca vždy do 15. dňa príslušného mesiaca vo výške 60,16 €/mesačne spolu s úhradou sa služby vo výške 116,63 €/mesačne, t. j. **336,92 €/mesiac**,nájomné je v súlade so smernicou1 - čl. 5, bod 2 a v súlade s platným cenníkom UTI STU. |
|  | Náklady za služby a energie: | elektrina, teplo, TÚV a SÚV, OLO – 116,63 € mesačne a sú súčasťou mesačného nájomného |
|  | Predkladá: | vedúca UTI STU |

|  |  |  |
| --- | --- | --- |
| **6.** | **Nájomca:** | **ŠKK OLYP**, Bernolákova 1, 811 07 Bratislavanájomca je občianske združenie zaregistrované na MV SR |
|  | Predmet nájmu: | **dodatkom č. 1** k NZ sa **predlžuje** predmet nájmu; dočasne nepotrebný majetok, nebytový priestor nachádzajúci sa na ulici Bernolákova 1 v BA, druhé podpodlažie ŠD J. Hronca, pozostávajúci z malej telocvične č. 002 o výmere 408,38 m2predmet nájmu spolu: **408,38m2.** |
|  | Účel nájmu: | prevádzkovanie posilňovne pre študentov |
|  | Doba nájmu: | 01.01.2019 – 31.12.2021 |
|  | Nájomné:  | malá telocvičňa (408,38m2) – 8,50 €/m2/rok, t. j. 3 471,23 €/rok,štvrťročná výška nájomného je 867,81 €,nájomné spolu ročne: **3 471,23** **€/rok,**nájomné je v súlade so smernicou1. |
|  | Náklady za služby a energie: | dodávka energií sa hradí štvrťročne na základe vystavených zálohových faktúr, a energie savyúčtujú po skončení kalendárneho roka na základe skutočnej spotreby energie. Dodávkaslužieb sa hradí štvrťročne na základe vystavených faktúr paušálnou sumou, ktorá sa ďalejnezúčtováva. |
|  | Predkladá: | riaditeľ ÚZ ŠD a J STU  |

|  |  |  |
| --- | --- | --- |
| **7.** | **Nájomca:** | **MUDr. Nora Lingurská,** Budatínska 21,851 05 Bratislavanájomca je lekár v odbornej špecializácii stomatológia |
|  | Predmet nájmu: | **dodatkom č. 1** k NZ sa **predlžuje** predmet nájmu a **zvyšuje sa** cena nájomného; dočasne nepotrebný majetok, nebytový priestor nachádzajúci sa na ulici Bernolákova 1 v BA, prízemie ŠD J. Hronca, pozostávajúci z miestnosti č. 02HA 01 12b ambulancia o výmere 22,15m2, čakáreň o výmere 19,97 m2, denná miestnosť o výmere 14,93m2, soc. zariadenie o výmere 6,84m2,predmet nájmu spolu: **63,89m2.** |
|  | Účel nájmu: | stomatologická ambulancia |
|  | Doba nájmu: | 01.01.2019 – 31.12.2022 |
|  | Nájomné:  | ambulancia (22,15m2) – 34,00 €/m2/rok, t. j. 753,10 €/rok,čakáreň (19,97m2) – 15,00 €/m2/rok, t. j. 299,55 €/rok,denná miestnosť (14,93m2) – 23,00 €/m2/rok, t. j. 343,39 €/rok,soc. zariadenie (6,84m2) – 20,00 €/m2/rok, t. j. 136,80 €/rok,štvrťročná výška nájomného je 383,21 €,nájomné spolu ročne: **1 532,84** **€/rok,**nájomné je v súlade so smernicou1. |
|  | Náklady za služby a energie: | dodávka energií sa hradí štvrťročne na základe vystavených zálohových faktúr, a energie savyúčtujú po skončení kalendárneho roka na základe skutočnej spotreby energie. Dodávkaslužieb sa hradí štvrťročne na základe vystavených faktúr paušálnou sumou, ktorá sa ďalejnezúčtováva. |
|  | Predkladá: | riaditeľ ÚZ ŠD a J STU  |

|  |  |  |
| --- | --- | --- |
| **8.** | **Nájomca:** | **Ing. Zuzana Šišmišová,** Stachanovská 3, 821 05 Bratislavanájomca je FO, zamestnanec STU |
|  | Predmet nájmu: | dočasne nepotrebný majetok, nebytový priestor nachádzajúci sa na ulici Bernolákova 1 v BA, pozostávajúci z telocvične v ŠD J. Hronca predmet nájmu spolu: **telocvičňa.** |
|  | Účel nájmu: | hranie florbalu každú stredu od 18:00 – 21:00h, každý štvrtok od 17:30 – 19:00h, každý piatok od 20:00 – 21:00h |
|  | Doba nájmu: | 17.09.2018 – 30.06.2019 |
|  | Nájomné:  | nájomné za 1 hodinu užívania 9,50 €,nájomné sa fakturuje zálohovo mesačne vopred, a to vo výške 4-násobku dohodnutého týždenného rozsahu užívania. |
|  | Náklady za služby a energie: | ---------------- |
|  | Predkladá: | riaditeľ ÚZ ŠD a J STU  |

|  |  |  |
| --- | --- | --- |
| **9.** | **Nájomca:** | **Športový klub LIDO,** Babušková 3, 821 03 Bratislavanájomca je občianske združenie zaregistrované na MV SR |
|  | Predmet nájmu: | dočasne nepotrebný majetok, nebytový priestor nachádzajúci sa na ulici Bernolákova 1 v BA, pozostávajúci z telocvične v ŠD J. Hronca predmet nájmu spolu: **telocvičňa.** |
|  | Účel nájmu: | hranie florbalu každý pondelok, utorok a štvrtok od 16:00 – 17:30h |
|  | Doba nájmu: | 17.09.2018 – 30.06.2019 |
|  | Nájomné:  | nájomné za 1 hodinu užívania 16,25 €,nájomné sa fakturuje zálohovo mesačne vopred, a to vo výške 4-násobku dohodnutého týždenného rozsahu užívania. |
|  | Náklady za služby a energie: | ---------------- |
|  | Predkladá: | riaditeľ ÚZ ŠD a J STU  |

|  |  |  |
| --- | --- | --- |
| **10.** | **Nájomca:** | **STREET DANCE ACADEMY PLUS s.r.o.,** Vazovova 9/B, 811 07 Bratislavanájomca je zapísaný v OR OS Bratislava I, oddiel Sro., vložka č.: 70756/B |
|  | Predmet nájmu: | dočasne nepotrebný majetok, nebytový priestor nachádzajúci sa na ulici Bernolákova 1 v BA, pozostávajúci zo spoločensko-telovýchovnej miestnosti v ŠD N. Belojanisa predmet nájmu spolu: **spoločensko-telovýchovna miestnosť.** |
|  | Účel nájmu: | tanečné tréningy každý pondelok, utorok, streda a štvrtok od 16:00 – 21:00h |
|  | Doba nájmu: | 17.09.2018 – 30.06.2019 |
|  | Nájomné:  | nájomné za 1 hodinu užívania 9,50 €,nájomné sa fakturuje zálohovo mesačne vopred, a to vo výške 4-násobku dohodnutého týždenného rozsahu užívania. |
|  | Náklady za služby a energie: | ---------------- |
|  | Predkladá: | riaditeľ ÚZ ŠD a J STU  |

**K BODU 7: Návrh na zahraničné pracovné cesty**

Materiál uviedol prorektor Čičák.

**UZNESENIE: 16.7/2018-V**

Vedenie STU prerokovalo návrhy na zahraničné pracovné cesty uvedené v bodoch 1) – 4).

1. **Spojené kráľovstvo - Glasgow**

|  |  |
| --- | --- |
| Účel cesty | Účasť na „37th Cenference of Rectors and Presidents of European Universities of Technology“  |
| Termín podujatia  | 13.-16.09.2018 |
| Miesto konania  | Spojené kráľovstvo - Glasgow |
| Očakávané náklady spolu | 417,20 GBP |
| Účastník cesty | prof. Ing. Štefan Stanko, PhD.  |
| Zdroj financovania: | Útvar medzinárodných vzťahov |

1. **Česká republika - Brno**

|  |  |
| --- | --- |
| Účel cesty | Pracovné stretnutie v Teiresiás- centre podpory študentov so špecifickými potrebami na Masarykovej univerzite |
| Termín podujatia  | 14.09.2018 |
| Miesto konania  | Brno, Česká republika |
| Očakávané náklady spolu | 26,- € |
| Účastník cesty | doc. Ing. arch. Zuzana Čerešňová, PhD.  |
| Zdroj financovania: | PC STU  |

1. **Rakúsko - Viedeň**

|  |  |
| --- | --- |
| Účel cesty | Účasť na European Cooperation Day 2018 v rámci programu Interreg V-A SK-AT, AT-CZ a AT- HU |
| Termín podujatia  | 27.09.2018 |
| Miesto konania  | Rakúsko - Viedeň |
| Očakávané náklady spolu | 64,80 € |
| Účastník cesty | Ing. Andrej Takáč |
| Zdroj financovania: | Útvar vedy a medzinárodnej vedecko-technickej spolupráce |

1. **Rakúsko - Viedeň**

|  |  |
| --- | --- |
| Účel cesty | Účasť na European Cooperation Day 2018 v rámci programu Interreg V-A SK-AT, AT-CZ a AT- HU |
| Termín podujatia  | 27.09.2018 |
| Miesto konania  | Rakúsko - Viedeň |
| Očakávané náklady spolu | 64,80 |
| Účastník cesty | Ing. Lucia Uhorskaiová, PhD.  |
| Zdroj financovania: | Útvar vedy a medzinárodnej vedecko-technickej spolupráce |

**K BODU 8: Rôzne**

**K BODU 8/A: Rôzne/Vymenovanie komisie na posudzovanie DSV projektov**

Materiál uviedol prorektor Moravčík podľa Čl. 3a smernice rektora č. 2/2014 Pravidlá implementácie a administrácie projektov na STU.

**UZNESENIE: 16.8A/2018-V**

Vedenie STU súhlasí s vymenovaním komisie na posudzovanie DSV projektov podľa predloženého návrhu.

**K BODU 8/B: Rôzne/Aktuálny stav prípravy projektov DSV - ústna informácia**

Prorektor Moravčík ústne informoval o aktuálnom stave prípravy projektov Dlhodobého strategického významu na jednotlivých fakultách. V rámci vyhlásených výziev Výskumnej agentúry informačné listy k pripravovaným projektom zatiaľ dodali FCHPT a SjF STU.

**UZNESENIE: 16.8B/2018-V**

Vedenie STU berie na vedomie informáciu o aktuálnom stave prípravy projektov DSV.

**INFORMÁCIE A OZNAMY:**

Rektor

* požiadal prítomných o dodanie vstupov do príhovoru k otvoreniu nového AR, slávnostné otvorenie AR spojené s inauguráciou dekanov sa uskutoční 1.10.2018 o 11:00 hod. v aule na Mýtnej
* informoval, že uvedenie dekanov do funkcie je plánované za prítomnosti členov kolégia dekanov na príslušných fakultách
* informoval, že popoludní sa uskutoční riadne zasadnutie Rady vlády SR pre vedu, techniku a inovácie, kde bol oslovený predložiť materiál „Posilnenie atraktívnosti a kvality prípravy ľudských zdrojov pre výskum a inovácie“
* otvoril tému akumulácie batérií pre elektromobily, ktorou sa budú zaoberať vybrané inštitúcie (problém životnosti, kapacity na objem/hmotnosť), požiadal o vytypovanie ľudí na fakultách, ktorí by sa vedeli zapojiť do výskumu

Prorektor Moravčík

* informoval, že dňa 17.9.2018 sa uskutoční u riaditeľa Výskumnej agentúry stretnutie, na ktorom sa budú riešiť projekty Teaming, DSV, UVP a pod.
* informoval o nadchádzajúcom pracovnom celodennom stretnutí k projektu ACCORD, ktoré sa uskutoční v pondelok 17.9.2018

Profesor Janovec

* informoval o ponuke poľskej spoločnosti De gruyter Open Sp. z o. o., ktorá nám v čase od 15.10.2018 do 15.12.2018 bezplatne sprístupní 3 databázy – elektronické časopisy, vybrané knihy a špeciálna edícia pre architektúru
	+ v rámci uvedenej informácie kvestor požiadal o zverejnenie informácie o prístupoch STU do databáz na webe

**UZNESENIE: 16.8C/2018-V**

Vedenie STU berie na vedomie informáciu o ponuke spoločnosti De gruyter Open Sp. z o. o.

Prorektor Čičák

* informoval o ponuke realizácie mobilnej aplikácie „Moje štúdium“
* informoval, že by bolo vhodné požiadať MŠVVaŠ SR o sprístupnenie osobných údajov absolventov stredných škôl, ktoré sú registrované a spracovávané v ich IS RIS a následné preklopenie do nášho AISu

Prorektor Peciar

* informoval o stave a dôsledkoch plánovaného sťahovania UTI STU
* oboznámil prítomných, že v čase od 1.- 5.10.2018 máme v rámci MSV v Brne k dispozícii stánok a nemáme ho zatiaľ obsadený

Zapísala: 13.09.2018 Zápisnicu overil: 13.09.2018

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_